Lim Ji-yeon

Category:Articles with hCards
Si Lim Ji-yeon ay ipinanganak noong Hunyo 23, 1990. Sya ay isang artista sa Timog Korea. Matapos lumabas sa ilang maikling pelikula at dula, nagkaroon siya ng unang tampok na papel sa pelikula sa Obsessed noong 2014.   Ang papel ay nagbigay sa kanya ng nominasyon na Best New Actress sa 35th Blue Dragon Film Awards, at nanalo sa 51st Grand Bell Awards at 51st Baeksang Arts Awards, bukod sa iba pang mga parangal. Pagkatapos ay nag-bida siya sa pelikulang The Treacherous noong 2015 at sa serye sa telebisyon na High Society noong 2015, at nakakuha ng internasyonal na pagkilala para sa Netflix hit series na The Glory noong 2022 hangang 2023; ang huli ay nagdala kay Lim ng Best Supporting Actress trophy sa 59th Baeksang Arts Awards.

 Karera 

 Maagang pagsisimula ng karera 
Pinangarap ni Lim na maging artista matapos mapanood ang musical na Cats noong bata pa. Dahil sa pag-aalala ng kanyang mga magulang, nag-aral siya sa high school ng humanities. Sa kalaunan, pumasok siya sa Korea National University of Arts, kung saan nag-aral siya at nagsimulang tahakin ang landas ng pagiging isang aktres pagkatapos nyang mahikayat ang kanyang mga magulang.  

Unang lumabas si Lim noong 2011 sa pamamagitan ng maikling pelikulang Dear Catastrophe . Lumabas din siya sa iba pang maiikling pelikula tulad ng When September Ends noong 2013.   Noong 2013, Nakuha si Lim bilang kast para gawin ang kanyang uang pelikula sa Obsessed na idinirek ni Kim Dae-woo habang nag-aaral pa siya sa Korea National University of Arts.  Ang pelikula ay inilabas noong 2014,  at ang kanyang papel bilang Jong Ga-heun ay nagbigay sa kanya ng ilang mga parangal tulad ng Best New Actress sa 51st Grand Bell Awards at hinirang sa 51st Baeksang Arts Awards .  Tatlong buwan pagkatapos ng pagpapalabas ng pelikula, napili si Lim bilang modelo para sa Amorepacific Hanyul cosmetics, na binanggit ang kanyang oriental elegance at modernong kagandahan na angkop sa tatak na  Korean Beauty. 

Noong 2015, kinuha ni Lim ang papel ng ambisyosong kabit na si Dan-hee sa isang period drama film na The Treacherous na idinirek ni Min Kyu-dong.  Noong Hunyo 2015, ginawa niya ang kanyang maliit na screen debut sa pamamagitan ng High Society. Ang kanyang masiyahin at magandang karakter bilang Lee Ji-yi ay nagpanalo sa kanyang sa New Star Award sa SBS Drama Awards,  at Best New Actress sa Korea Drama Awards .  Nakipagsapalaran din siya sa pagho-host ng MBC Section TV Entertainment News  at ang 2015 SBS Drama Awards, kasama sina Lee Hwi-jae at Yoo Jun-sang . Sa parehong taon, nanalo siya ng Excellence Award sa Music/Talk Category – Babae sa MBC Entertainment Awards . 

Mga sanggunian

Kategorya:Ipinanganak noong 1990
Kategorya:Nabubuhay na mga tao
Kategorya:Mga artikulong naglalaman ng Koreano